recursal/SuperWikiNEXT-32B huggingface dataset:
**சனையா இராணி** 17ம் திகதி செப்டம்பர் மாதம் 1983ஆம் ஆண்டு மும்பை மகாராட்டிரத்தில் பிறந்தார். இவர் ஒரு பிரபலமான தொலைக்காட்சி நடிகை ஆவார். இவர் பாலிவுட்டில் (ஃபனா) என்ற படத்தில் ஒரு சிறிய வேடத்தில் நடித்தார். தற்பொழுது விஜய் தொலைகாட்சியில் ஒளிபரப்பாகும் இது காதலா? என்ற தொடரின் மூலம் தமிழ் ரசிகர்களுக்கு பரிசியமானார். இது காதலா? இந்த தொடர் ஸ்டார் பிளஸ் டிவியில் ஒளிபரப்பான இஸ் பார் கோ கய நாம் டூன்? என்ற தொடரின் தமிழ் மொழி மாற்று தொடர் ஆகும்.

தற்பொழுது கலர்ஸ் தொலைக்காட்சி யில் ரங் ரசியா என்ற தொடரில் பார்வதி என்ற வேடத்தில் நடிக்கின்றார்.

தனிப்பட்ட வாழ்க்கை
------------------

இவர் மும்பைகர்ரில் பிறந்தார். இவர் பெர்சியன் வம்சத்தினர். இவருக்கு ஒரு சகோதர் மற்றும் ஒரு சகோதரி உண்டு. இவர் தனது பள்ளி படிப்பை 7 ஆண்டுகள் உதகமண்டலம்தில் (உண்டி) போர்டிங் ஸ்கூல் படித்தார். தனது கல்லூரி படிப்பை Sydenham காலேஜ்ல் படித்தார்.

*மிலே ஜப் ஹம் தும்* என்ற தொடரில் இவருடன் நடித்த துணை நடிகர் மொஹிட் செஹ்கல் இவர் காதலித்து வருகின்றார்.

தொழில்
------

இவர் முதலில் விளப்பர படங்களில் நடித்துவந்தார். அதை தொடர்ந்து 2006ம் ஆண்டு பானா என்ற திரைபடத்தில் நடித்தார்.
2007ம் ஆண்டு *லெப்ட் ரைட் லெப்ட்* என்ற தொடரில் **கேடட் சமீரா ஷெராப்** என்ற கதாபத்திரத்திலும் 2008ம் ஆண்டு *ராதா கி படியான் குச் கற் டிக்ஹஎங்கி* என்ற தொடரில் சனையா என்ற கதாபத்திரத்தில் நடித்தார். 2008ம் ஆண்டு ஸ்டார் ஒன் தொலைக்காட்சியில் 3வரில் ஒரு கதாநாயகியாக நடித்தார்.

ஸ்டார் பிளஸ் தொலைக்காட்சியில் ஒளிபரப்பான இஸ் பார் கோ கய நாம் டூன்? என்ற தொடரில் இவர் கதாநாயகியாக நடித்தார். இந்த தொடர் மாபெரும் வெற்றி தொடர் ஆகும், இந்த தொடரில் நடித்ததற்காக இவர் பல விருதுகளை வென்றார். இந்த தொடரின் மூலம் சின்னத்திரை நடிகைகளில் இவர் ஒரு பிரபல்யமான நடிகை ஆனார். இவர் கலர்ஸ் தொலைக்காட்சி யில் ரங் ரசியா என்ற தொடரில் நடித்துள்ளார்.

சின்னத்திரை
-----------

| ஆண்டு | நிகழ்ச்சி | பாத்திரம் |
| --- | --- | --- |
| 2008 | *லெப்ட் ரைட் லெப்ட்*  | கேடட் சமீரா ஷெராப் |
| 2008 | *ராதா கி படியான் குச் கற் டிக்ஹஎங்கி* | சனையா |
| 2008–2010 | *மிலே ஜப் ஹம் தும்* | குஞ்சன் பூஷன் |
| 2011–2012 | இது காதலா? | சுருதி |
| 2013 | ச்ஹன்ச்ஹன் | ச்ஹன்ச்ஹன் ஸரப்ஹை-போரிசகர் |
| 2013 | ரங் ரசியா | பார்வதி |

திரைப்படம்
----------

* 2006 - பானா

வெளி இணைப்புகள்
---------------

* ஐ.எம்.டி.பி இணையத்தளத்தில் சனையா இராணி
**பன்னாட்டு வான் போக்குவரத்து சங்க வானூர்தி நிலையக் குறியீடு** (*IATA airport code*), சுருக்கமாக **ஐஏடிஏ குறியீடு** அல்லது **ஐஏடிஏ அமைவிட அடையாளம்**, **ஐஏடிஏ நிலையக் குறியீடு**, **அமைவிட அடையாளம்** என்றெல்லாம் குறிப்பிடப்படுவது உலகின் பல வானூர்தி நிலையங்களையும் அடையாளப்படுத்தும் வண்ணம் பன்னாட்டு வான் போக்குவரத்து சங்கம் (ஐஏடிஏ) வரையறுத்துள்ள மூன்று ஆங்கில எழுத்துருக்களைக் கொண்ட குறியீடு ஆகும். ஓர் வானூர்தி நிலையத்தில் பயண ஏற்பு மேசைகளில் தனியாக எடுத்துச் செல்லுமாறு கொடுக்கப்படும் பெட்டிகளுக்கு இணைக்கப்படும் பெட்டிப் பட்டைகளில் இந்த எழுத்துருக்கள் பெரியதாக அச்சிடப்பட்டிருப்பதைக் காணலாம்; இது இந்தக் குறியீட்டின் ஒரு பயனை எடுத்துக்காட்டுவதாகும்.

இந்தக் குறியீடுகள் வழங்கப்படுவதை ஐஏடிஏ தீர்மானம் 763 ஒழுங்குபடுத்துகிறது. இவ்வாறு வழங்கப்படுவதை மொண்ட்ரியாலில் உள்ள சங்கத்தின் தலைமையகம் மேலாண்மை செய்கிறது. இந்தக் குறியீடுகளை ஆண்டுக்கிருமுறை *ஐஏடிஏ வான்வழி குறியீட்டுத் திரட்டில்* வெளியிடப்படுகிறது. மற்றொரு குறியீடான நான்கு எழுத்துருக்களைக் கொண்ட ஐசிஏஓ குறியீடுகளும் பயன்படுத்தப்படுகின்றன.

வானூர்தி நிலையங்களைத் தவிர தொடர்வண்டிப் போக்குவரத்து நிலையங்களுக்கும் ஒஆனூர்தி நிலைய சேவையாளர்களுக்கும் குறியீடுகளை அளிக்கின்றனர். ஐஏடிஏ குறியீட்டின்படி அகரவரிசையில் இடப்பட்ட பட்டியல்கள் உள்ளன. வான்வழி நிறுவனங்களுடன் உடன்பாடு கண்ட தொடர்வண்டி நிறுவனங்களின் தொடர்வண்டி நிலையங்களுக்கான பட்டியலும் உள்ளன.

மேற்சான்றுகள்
-------------

1. ↑  IATA Coding Systems
2. ↑  IATA Airline Coding Directory

வெளி இணைப்புகள்
---------------

* IATA official web site பரணிடப்பட்டது 2009-04-10 at the வந்தவழி இயந்திரம்
* IATA Airline and Airport Code Search
* U.S. and Canada Airport Codes பரணிடப்பட்டது 2013-05-08 at the வந்தவழி இயந்திரம்
* United Nations Code for Trade and Transport Locations (UN/LOCODE) - includes IATA codes
* **Lua error in Module:Citation/CS1/Date\_validation at line 148: attempt to index field 'quarter' (a nil value).**
* Database with extended search functionality பரணிடப்பட்டது 2014-07-15 at the வந்தவழி இயந்திரம்
* Searchable database includes both IATA and ICAO codes பரணிடப்பட்டது 2011-09-02 at the வந்தவழி இயந்திரம்
* Airport IATA/ICAO Designator / Code Database Search (from Aviation Codes Central Web Site - Regular Updates)
* Airport codes from around the world (Searchable IATA, ICAO, FAA codes, etc.)
* International airport codes பரணிடப்பட்டது 2013-04-02 at the வந்தவழி இயந்திரம்
**பன்னாட்டுக் கதிரியல் மாநாடு** (*International congress of Radiology*) என்பது கதிரியல் துறை மருத்துவர்கள் கூடி எண்ணங்களைப் பரிமாறிக் கொள்ள வாய்பான ஒரு மாநாடாகும். இந்த அமைப்பின் முதல் மாநாடு 1925-ல் இலண்டன் மாநகரில் நடைபெற்றது. மூன்றாண்டுகளுக்கு ஒரு முறை கூடிற்று. அடுத்த இரண்டாவது மாநாடு 1928-ல் ஸ்டாக்கோமில் நடந்தேறியது. 1953 -ம் வருடம் வரையிலும் மாநாட்டினை ஏற்பாடு செய்யும் நாட்டின் கதிரியல் கழகம் பொறுப்பேற்றது.

இரண்டாவது மாநாட்டில் (1928)மூன்று புதுக் கழகங்கள் தோற்றுவிக்கப்பட்டன.அவையாவன,

* பன்னாட்டுக் கதிரியல் காப்புக் கழகம்.(ICRP)
* பன்னாட்டுக் கதிரியல் அலகுக்களுக்கும் அளவீடுகளுக்குமான கழகம்.( ICRU)
* பன்னாட்டுக் கதிரியல் கல்வி கழகம்.(ICRE)

இராண்ஜனால் எக்சு கதிர்கள் கண்டுபிடிக்கப்பட்ட சில நாள்களிலேயே அவை மருத்துவத்தில் பெரிதும் பயன்படத் தொடங்கின. பலநாடுகளிலும் கதிரியல் கழகங்கள் தோன்றின. முதல் உலகப் போரின் முடிவில் எக்சு கதிர்களின் செறிவை அளவிட பல அலகுகள் பரிந்துரைக்கப்பட்டாலும் ஒருமித்தக் கருத்து எட்டப்படவில்லை.

1940-ல் செருமனியின் பெர்லின் நகரில் கூடவிருந்த மாநாடு போர்காரணமாக்க் கூடமுடியாமற்போயிற்று. இந்த சமயம் பழைய மாநாடு பற்றிய பல தகவல்களும் தொலைந்து போயின.

1953 க்குப் பிறகு எல். எசு. டெய்லரின் சீரிய முயற்சியால் மாநாடு பத்துயிர் பெற்றது. இன்றளவும் சிறப்பாகச் செயல்பட்டு வருகிறது.
கோல்மன் எரிபொருள், பரவலான ஒரு நெய்தை எரிபொருள்
**நெய்தை** அல்லது **நேப்தா** *(naphtha)* என்பது எளிதில் தீப்பற்றக் கூடிய அல்லது ஆவியாகும் தன்மையுடைய பல வகையான நீர்ம ஹைட்ரோ கார்பன்களின் கலவையைக் குறிக்கும். பொதுவாகப் பாறைநெய் வடித்திறக்கல் வழியாகக் கிடைக்கும் ஒரு வேதிப்பொருள் இது. சில குறிப்பிட்ட ஹைட்ரோகார்பன்களைக் கொண்ட நெய்தை ஒரு குறிப்பிட்ட கொதிநிலை வீச்சுக் கொண்டது. பெரும்பாலும் உயர் எட்டக எண் கொண்ட கன்னெய் உருவாக்கக் கலக்கப்படும் ஒரு பொருளாகப் பயன்படும்.

நெய்தையின் பண்புகள்
-------------------

* மூலக்கூறு எடை: 100-215
* ஒப்படர்த்தி : 0.75-0.85
* கொதிநிலை: 320-430 F
* ஆவி அழுத்தம்: < 5 மிமி மெர்க்குரி
* நீரில் கரையாது
* நிறமற்றது
* மண்ணெண்ணெய் வாசனை உடையது
* நீர்ம நிலையில் இருப்பது

உற்பத்தி
--------

நெய்தை பாறைநெய் தூய்விப்பாலைகளில் ஒரு இடைநிலைப் பொருளாக உற்பத்தி செய்யப்படுகிறது. பாறைநெய்யை வடித்திறக்கும்போது லேசான வளிமங்களுக்கும் கனமான மண்ணெய்க்கும் இடையில் நீர்மப் பொருளாய்க் கிட்டுவது நெய்தை. சில சமயம் நெய்தை (அல்லது நேப்தா) பிற பல பெயர்களாலும் அழைக்கப் படுவது குழப்பத்தை விளைவிக்கும். 

நெய்தையின் பல பொருட்களை வேறுபடுத்திக் காட்டும் பண்புகளில் சிலவற்றைக் கீழே காணலாம். 

* அடர்த்தி
* போனா, பியோனா, பியானோ அலசல்கள்
* பாராஃபின் அளவு
* ஐசோபாராஃபின் அளவு
* நேப்தீன் அளவு
* அரோமாட்டிக் அளவு
**போட்டாலேகைட்டு** *(Botallackite)* என்பது Cu2(OH)3Cl என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். தாமிரத்தின் இரண்டாம் நிலைக் கனிமமான இது இங்கிலாந்திலுள்ள கோர்ன்வால் பகுதியிலுள்ள போட்டாலேகைட்டு சுரங்கத்தில் கிடைத்ததால் இப்பெயர் பெற்றது. அட்டாகேமைட்டு, பாராடாகேமைட்டு மற்றும் கிளினோ அட்டாகேமைட்டு கனிமங்களுடன் பல்லுருவமைப்பைக் கொண்டுள்ளது .

ஒற்றைச்சரிவச்சுப் படிகத் திட்ட்த்தில் போட்டாலேகைட்டு படிகமாகிறது. மலைப்பச்சை நிறம் அல்லது பச்சை நிறத்தில் தனித்தன்மையான சரி பிளவு தோற்றத்தை வெளிப்படுத்துகிறது ..

கண்டுபிடிப்பும் தோற்றமும்
-------------------------

இங்கிலாந்திலுள்ள கோர்ன்வால் பகுதியிலுள்ள போட்டாலேகைட்டு சுரங்கத்தில் 1865 ஆம் ஆண்டு முதன்முதலில் இக்கனிமம் கண்டறியப்பட்டது. கிடைத்த இடத்தின் பெயர் கனிமத்திற்கு வைக்கப்பட்டது  
தாமிரப்படிவுகள் காலநிலை மற்றும் உப்பு நீர் விளைவுகளால் போட்டாலேகைட்டு கனிமமாக உருவாகிறது. சல்பைடு கனிமங்கள் கடல்நீருடன் வினைபுரிவதால் உருவாகும் கரும்புகை படிவுகளில் இது உருவாகிறது. கடல்நீரில் வெளிப்படும் தாமிரத்தைக் கொண்டுள்ள கண்ணாடி போன்ற கனிமத்திலும் போட்டாலேக்கைட்டு தோன்றுகிறது. அட்டாகேமைட்டு, பராட்டாகேமைட்டு, புரோச்சேன்டைட்டு, கன்னெலைட்டு மற்றும் கிப்சம் போன்ற கனிமங்களுடன் கலந்து இக்கனிமம் சேர்ந்து காணப்படுகிறது .

மேற்கோள்கள்
-----------

1. 1 2 3 4 5  Mindat information page for Botallackite
2. 1 2  Handbook of Mineralogy
3. ↑  Webmineral data
பல்லவர் காலத் தூண் மேல் காணப்படும் அலை அலங்காரத்தோடு கூடிய போதிகை
**போதிகை** என்பது, கட்டிடங்களில் தூண்களின் மேற்பகுதியாக அமைந்து மேலுள்ள வளையைத் தாங்கும் வகையில் அமைந்த, தூணின் ஒரு கூறு ஆகும். போதிகைகள் தூணின் வெட்டுமுக அளவைவிடக் கூடிய தாங்கு பரப்புக் கொண்டவை இதனால், கட்டிடத்தின் மேற்பகுதியின் சுமையைக் கூடிய பரப்பில் ஏற்றுத் தூணுக்குக் கடத்தும் பகுதியாக அவை தொழிற்படுகின்றன. அத்துடன், கட்டிடங்களுக்கு எழிலூட்டும் ஒரு கூறாகவும் அது உள்ளது.
போதிகைகள் வழக்கிலுள்ள இடங்களில் பல்வேறு காலகட்டங்களினூடாகக் கட்டிடக்கலை வளர்ச்சியடையும்போது போதிகைகளும் மாற்றங்களுக்கு உள்ளாகின்றன. அவற்றின் வடிவமும் வேலைப்பாடுகளும் அவற்றுக்கு மாறுபட்ட தோற்றத்தைக் கொடுக்கின்றன. இதனால், கட்டிடங்களின் காலத்தைக் கண்டறிவதற்குப் போதிகைகளும் உதவுகின்றன. பல்வேறு வடிவங்களைக் கொண்ட போதிகைகள் உலகின் பல பகுதிகளிலும் மிகப் பழைய காலத்திலிருந்தே பயன்பாட்டில் இருந்துள்ளன.

சிற்ப நூல்களும் போதிகைகளும்
---------------------------

மானசாரம் போன்ற இந்தியச் சிற்ப நூல்களில் பல்வேறு வகையான போதிகைகள் குறித்தும் அவற்றின் அளவுகள் குறித்தும் விரிவாகப் பேசுகின்றன. போதிகைகளின் அலங்காரம், வேலைப்பாடு ஆகியவற்றின் அடிப்படையில் சித்திர போதிகை, பத்திர போதிகை, தரங்கிணி போதிகை என்னும் மூன்று வகையான போதிகை வகைகளை மானசாரம் குறிப்பிடுகிறது.

தமிழ்நாட்டுப் போதிகைகள்
-----------------------

தமிழ்நாட்டில் பல்லவர் காலத்துக்கு முந்திய கட்டிடங்கள் எதுவும் இன்றுவரை நிலைக்காததால், அக்காலத்துப் போதிகைகள் குறித்த தகவல்கள் இல்லை. எனினும், மரத்தாலான போதிகைகள் இருந்திருக்கக்கூடும். பல்லவர் காலத்தில் கல்லாலான முதற் கோயில் அமைக்கப்பட்டதிலிருந்து, பல்லவர் காலம், பிற்காலச் சோழர் காலம், பிற்காலப் பாண்டியர் காலம், விசயநகரக் காலம், நாயக்கர் காலம் எனப் பல்வேறு காலகட்டங்களூடாகப் போதிகைகள் வளர்ச்சிபெற்று வந்துள்ளன.

மேற்கோள்கள்
-----------

1. ↑  இராகவன், அ. தமிழ்நாட்டுக் கோயிற் கட்டடக்கலை-1, அமிழ்தம் பதிப்பகம், 2007. பக் 229, 230
2. ↑  பவுண்துரை, இராசு. தமிழகக் கோயிற்கட்டடக்கலை மரபு - மயன் அறிவியல் தொழில்நுட்பம், மெய்யப்பன் பதிப்பகம், சிதம்பரம், 2004, பக். 119-122
வீசுகளத்தின் மேலாக (over the wicket) வீசப்படும் நேர்ச்சுழல்
**நேர்ச்சுழல்** (*Leg spin*) என்பது துடுப்பாட்டத்தில் மணிக்கட்டுச் சுழல்வீச்சின் வகைகளில் ஒன்றாகும். இந்த முறையைப் பயன்படுத்துபவர் *நேர்ச்சுழலாளர்* (*leg spinner*) (சுருக்கமாக *நேராளர்* (*leggie*)) என்று அழைக்கப்படுகிறார். ஒரு நேராளர் தனது வலது கை மணிக்கட்டைப் பயன்படுத்தி பந்தை வீசுகளத்தின் வலப்பக்கத்தில் இருந்து இடப்பக்கமாக எகிறிச் செல்லும் வகையில் வீசுவார். இவ்வாறு வீசப்படும் பந்து எகிறும்போது ஒரு வலது-கை மட்டையாளரின் நேர்ப்பக்கத்தில் இருந்து எதிர்ப்பக்கமாக திரும்பிச் செல்வதால் **நேர்த்திருப்பம்** (leg break) என்று அழைக்கப்படுகிறது. இது எதிர்ச்சுழலுக்கு நேர்மாறான வீச்சாகும்.

இடது-கை பந்துவீச்சாளர்கள் இம்முறையைப் பின்பற்றி வீசுவது இடது-கை வழமைச் சுழல் என்று அறியப்படுகிறது.

வீசுகளத்தைச் சுற்றி (around the wicket) வீசப்படும் நேர்ச்சுழல்

மேற்கோள்கள்
-----------

1. ↑  "How to bowl leg spin". *BBC*. 23 August 2005. 17 May 2019 அன்று பார்க்கப்பட்டது.
2. ↑  "Learn to bowl leg spin". *BBC*. 30 October 2003. 17 May 2019 அன்று பார்க்கப்பட்டது.
**நேர்மறையான கல்வி** (*Positive education*) என்பது கல்வியில் தனிப்பட்டோரின் பலம் மற்றும் தனியாள் ஊக்குவித்தல் போன்றவற்றைக் கவனத்தில் கொண்டு கற்றலை மேம்படுத்த வலியுறுத்தும் நேர்மறை உளவியலை அடிப்படையாகக் கொண்ட ஒரு அணுகுமுறை ஆகும். ஆசிரியர்கள் தங்களின் கருத்துப்படியான சராசரி மாணவர்களுக்கு பாடப்பொருள்களை சிறுமாற்றங்கள் செய்து வழங்குவது மற்றும் வகுப்பறைக் கல்வியை ஒட்டுமொத்தமாக ஒரே விதமான கற்பித்தல் மற்றும் மதிப்பீட்டு முறையில் நகர்த்திச் செல்லும் வழக்கமான பள்ளி அணுகுமுறைகளைப் போலல்லாமல், நேர்மறைக் கல்வியைக் கையாளும் ஆசிரியர்கள் தனிப்பட்ட மாணவர்களின் நலனில் கவனம் செலுத்தும் நுட்பங்களைப் பயன்படுத்துகிறார்கள். ஒவ்வொரு மாணவருக்கும் கற்றலைத் தூண்டுவதற்குத் தகுந்த இலக்குகளை உருவாக்குதல் மற்றும் அவர்களின் இலக்குகளை அடைவதற்கான திட்டங்களையும் உந்துதலையும் உருவாக்க அவர்களுடன் இணைந்து பணியாற்றுவது போன்ற முறைகளை ஆசிரியர்கள் பயன்படுத்துகின்றனர். மாணவர்களுக்குத் தொடர்ந்து அழுத்தம் கொடுத்து தங்களின் வகுப்புத் தரநிலையை அடையச் செய்வதற்கு மாறாக, சீர்தரப்படுத்தப்பட்ட தேர்வு முறைமைகளைப் பயன்படுத்தி தனிப்பட்ட மாணவர்களின் நிலைகளுக்கேற்ப, இந்த கற்றல் இலக்குகளை தனிப்பயனாக்கி வழங்குகிறது. மாணவர்களை ஒருவருக்கொருவர் போட்டியிடச் செய்வதற்குப் பதிலாக, கற்றலானது ஒரு கூட்டுறவு செயல்முறையாக, அதாவது ஆசிரியர்கள் தங்கள் மாணவர்களை உரிய முறையில் அங்கீகரித்து, அவர்கள் தரும் உள்ளீகளை மதித்து மேற்கொள்ளும் ஒரு செயல்முறையாகப் பார்க்கப்படுகிறது.

மேற்கோள்கள்
-----------


1. ↑  Chen J. Mcnamee G. (2011). "Positive approaches to learning in the context of preschool classroom activities". *Early Childhood Education Journal* **39** (1): 71–78. doi:10.1007/s10643-010-0441-x. .
2. ↑  Walker, I. & Crogan, M. (1998). "Academic performance, prejudice, and the jigsaw classroom: New pieces to the puzzle". *Journal of Community & Applied Social Psychology* **8** (6): 381–393. doi:10.1002/(sici)1099-1298(199811/12)8:6<381::aid-casp457>3.3.co;2-y. .
| சமூகவியல் |
| --- |
|  |
| * வரலாறு
* **சுருக்கம்**
* வலைவாசல்
 |
| 
முதன்மை கோட்பாடுகள் |
| * அமைப்புச் செயற்பாட்டியம்
* முரண் கோட்பாடு
* குறியீட்டு இடைவினையியம்
 |
| முறைகள் |
| * கணியமுறை
* பண்புமுறை
* வரலாற்றுமுறை
* ஒப்பியல்
* கணித
* கணினிமுறை
* இனவரைவியல்
* இனமுறையியல்
* வலையமைப்புப் பகுப்பாய்வு
* நேர்க்காட்சியியம்
* உய்யநிலைக் கோட்பாடு
 |
| துணைத் துறைகளும் பிற முக்கிய கோட்பாடுகளும் |
| * முரண்பாடு
* குற்றவியல்
* சமூக அமைப்பியம்
* பண்பாடு
* வளர்ச்சி
* விலகுநிலை
* மக்கள்தொகையியல்
* கல்வி
* பொருளாதாரம்
* சூழல்
* குடும்பம்
* பெண்ணியம்
* பால்
* உடல்நலம்
* தொழில்
* சமத்துவமின்மை
* அறிவு
* சட்டம்
* இலக்கியம்
* மருத்துவம்
* படை
* Organizational
* அரசியல்
* Race and ethnicity
* மதம்
* நாட்டுப்புறம்
* அறிவியல்
* சமூக மாற்றம்
* சமூக இயக்கங்கள்
* சமூக உளவியல்
* அடுக்கமைவு
* அறிவியலும் தொழில்நுட்பமும்
* தொழில்நுட்பம்
* நகர்ப்புறம்
* Utilitarianism
 |
| உலவு |
| * நூற்பட்டியல்
* நாடுகள்
* Index
* ஆய்விதழ்கள்
* அமைப்புக்கள்
* மக்கள்
* காலக்கோடு
 |
| * பா
* உ
* தொ
 |

**நேர்க்காட்சியியம்** என்பது, ஐயத்துக்கு இடமில்லாத அறிவு இயற்கைத் தோற்றப்பாடுகளையும், அவற்றின் இயல்புகளையும், தொடர்புகளையும் அடிப்படையாகக் கொண்டது என்று கூறும் மெய்யியல் கோட்பாடு ஆகும். ஆகவே, புலன்வழிப் பட்டறிவுகள் மூலம் கிடைக்கும் தகவல்களை பகுத்தறிதல், ஏரணம் என்பவற்றினூடாக விளக்குவதே எல்லா நிச்சயமான அறிவுகளினதும் மூலம் ஆகும். புலன்களின் ஊடாகக் கிடைக்கும் உறுதிப்படுத்திய தரவுகள் பட்டறிவுச் சான்றுகள் எனப்படுகின்றன. எனவே நேர்க்காட்சியியம் பட்டறிவியத்தை அடிப்படையாகக் கொண்டது. இது **நேர்க்காட்சிவாதம்**, **புலனெறியியம்**, **புலநெறிவாதம்** போன்ற பெயர்களாலும் அழைக்கப்படுகின்றது.

நேர்க்காட்சியியத்தின்படி சமூகமும், பௌதீக உலகைப்போல் பொது விதிகளின் அடிப்படையிலேயே இயங்குகிறது. அகநோக்கு, உள்ளுணர்வு என்பன சார்ந்த அறிவுகளையும் அதேபோல், மீவியற்பிய, இறையியல் அறிவுகளையும் நேர்க்காட்சியியம் ஏற்றுக்கொள்வதில்லை. நேர்க்காட்சியியத்தின் அணுகுமுறை மேற்கு நாட்டுச் சிந்தனை வரலாற்றில் தொடர்ந்து காணப்படுகின்ற கருப்பொருளாக இருந்துவருகின்றபோதும், தற்கால நோக்கிலான அணுகுமுறை 19 ஆம் நூற்றாண்டின் தொடக்கத்தில் மெய்யியலாளரான அகசுத்தே காம்டேயினால் உருவாக்கப்பட்டது. எந்த அளவுக்குப் பௌதீக உலகு புவியீர்ப்பையும், பிற விதிகளையும் அடிப்படையாகக் கொண்டு இயங்குகிறதோ சமூகமும் அவ்வாறே என காம்டே வாதிட்டதுடன், நேர்க்காட்சியியத்தை ஒரு மனிதநேய மதமாக வளர்த்தெடுத்தார்.

மேற்கோள்கள்
-----------

1. ↑  John J. Macionis, Linda M. Gerber, *Sociology*, Seventh Canadian Edition, Pearson Canada
2. ↑  Cohen, Louis; Maldonado, Antonio (2007). "Research Methods In Education". *British Journal of Educational Studies* (Routledge) **55** (4): 9. doi:10.1111/j.1467-8527.2007.00388\_4.x .
3. ↑   "Auguste Comte". *Sociology Guide*.
4. ↑  Macionis, John J. (2012). *Sociology 14th Edition*. Boston: Pearson. பக். 11. பன்னாட்டுத் தரப்புத்தக எண்:978-0-205-11671-3.
பொட்டனி விரிகுடாவைக் காட்டும் சிட்னியின் படம்
சிட்னியின் நாசா செய்மதிப்படம். வலாதுபக்கக் கீழ்ப்பகுதியில் பொட்டனி விரிகுடா காணப்படுகிறது.
**பொட்டனி விரிகுடா** (*Botany Bay*) என்பது ஆஸ்திரேலியாவின் சிட்னியில் அமைந்துள்ள ஒரு விரிகுடா ஆகும். இது சிட்னி மையப்பகுதியில் இருந்து சில கிலோமீட்டர்கள் தூரத்தில் உள்ளது. சிட்னி விமான நிலையத்தின் இரு ஓடுபாதிகள் இந்த விரிகுடா வரை சென்று முடிகின்றன.

பிரித்தானிய மாலுமியான ஜேம்ஸ் குக் ஆஸ்திரேலியா கண்டத்தில் இந்த பொட்டனி விரிகுடாவிலேயே முதன் முதலில் வந்திறங்கினான்.

ஜேம்ஸ் குக் பயணம்
-----------------

பொட்டனி விரிகுடாவில் அமைந்துள்ள நூற்றாண்டு நினைவுச் சின்னம்
ஜேம்ஸ் குக் இங்கு தரையிறங்கியது ஐக்கிய இராச்சியத்தின் ஆஸ்திரேலியாவின் மீதான ஆட்சியின் ஆரம்பமாகும். இது பின்னர் *தெற்கு கண்டத்தில்* தமது குடியேற்றத்திட்டத்தை ஆரம்பிக்கவும் வழி கோலியது.

இங்கு பெருந்திருக்கை (ஸ்டிங்கிறே, *stingray*) எனப்படும் நீர்வாழ் இனங்கள் அதிகமாகக் காணப்பட்டமையால் ஜேம்ஸ் குக் இதற்கு முதலில் *ஸ்டின்கிறே விரிகுடா* எனப் பெயரிட்டார். பின்னர் இங்கு பல தாவர இனங்களைக் கண்டமையால் *பொட்டனி விரிகுடா* எனப் பெயரிட்டார்.

முதல் கப்பல் தொகுதி வருகை
-------------------------

பொட்டனி விரிகுடாவுக்கு விரைவில் நாடுகடத்தப்படவிருக்கும் தமது அன்புக்குரியவர்களுக்காக வேதனைப்படும் உறவினர்கள், 1792
கப்டன் ஆர்தர் பிலிப் தலைமையில் ஜனவரி 18, 1788 இல் முதன் முதலாக குற்றவாளிகளை ஏற்றிக் கொண்டு கப்பல் தொகுதி ஒன்று இங்கு வந்திறங்கியது. இங்குள்ள மண் குடியேற்றத்துக்கு ஏற்றதாக இல்லாமையால் பிலிப் இங்கிருந்து மேலும் வடக்கே சென்று ஜாக்சன் துறை என்ற இயற்கைத் துறைமுகத்திற்குச் சென்று தனது முதலாவது குடியேற்றத்தை ஆரம்பித்தார்.

19ம் நூற்றாண்டில் இங்கு நன்னீர் பெரிதும் கிடைக்க ஆரம்பித்ததில் குடியேற்றம் இங்கு மீண்டும் ஆரம்பித்தது.

சிட்னி விமானநிலையமும் பொட்டனி துறையும்
--------------------------------------

ஆஸ்திரேலியாவின் மிகப்பெரிய விமான நிலையம் சிட்னி விமான நிலையம் பொட்டனி விரிகுடாவில் அதன் வடமேற்கே அமைந்துள்ளது. இதன் இதன் இரண்டு ஓடுபாதைகள் இவ்விரிகுடா வர்ரை செல்லுகின்றன. விமான நிலையத்தில் கிழக்கே உள்ள பொட்டனி துறை 1930 ஆம் ஆண்டில் கட்டப்பட்டது. இது சிட்னியின் மிகப்பெரும் சரக்கு இறங்குதுறை ஆகும்.

மேற்கோள்கள்
-----------

1. ↑   பரணிடப்பட்டது 2008-11-19 at the வந்தவழி இயந்திரம் Captain Cook's map of Botany Bay
2. ↑  

	* *Captain Cook's Journal During the First Voyage Round the World* at குட்டன்பேர்க் திட்டம், editor W. J. L. Wharton's footnote to 6 May 1770.
**ராஜஸ்தானியத் திரைப்படத்துறை** என்பது இந்திய நாட்டில் ராஜஸ்தான் மாநிலத்தில் அமைந்துள்ள திரைப்படத்துறை ஆகும். இந்த துறையில் ராஜஸ்தானி வகைகளான மார்வாரி மொழி உள்ளிட்ட பல்வேறு பிராந்திய மற்றும் பழங்குடி மொழிகளில் திரைப்படங்கள் தயாரிக்கப்படுகின்றன.

முதல் ராஜஸ்தானி திரைப்படமான 'நஸ்ரானா' என்ற திரைப்படம் 1942 ஆம் ஆண்டு வெளியானது. இந்த திரைப்படத்தை மார்வாரி இயக்குனரான ஜி. பி. கபூர் என்பவர் இயக்கியுள்ளார். முதல் வெற்றி பெற்ற திரைப்படம் பி.கே.ஆதர்ஷ் தயாரித்த 'பாபாசா ரி லாட்லி' என்ற திரைப்படம் ஆகும். இந்த திரைப்படம் 1961 ஆம் ஆண்டு வெளியானது.

சரியான விளம்பரம் மற்றும் உற்பத்தி தரம் குறைவாக இருப்பது போன்ற காரணங்களுக்காக 1990 ஆம் ஆண்டுகளின் நடுப்பகுதியில் இருந்து ராஜஸ்தானில் தயாரிக்கப்பட்ட திரைப்படங்களின் எண்ணிக்கை குறைவாக உள்ளது.2008 ஆம் ஆண்டு முதல் ராஜஸ்தானி திரைப்படங்களின் தயாரிப்பை ஊக்குவிப்பதற்காக, 100,000 க்கும் குறைவான மக்களைக் கொண்ட நகரங்கள் மற்றும் நகரங்களில் உள்ள திரையரங்குகளில் வரி குறைப்பு அரசாங்கத்தால் அறிவிக்கப்பட்டது. மற்றும் பொழுதுபோக்கு வரி குறைக்கப்பட்டது.

மேற்கோள்கள்
-----------

1. ↑   "1942". *Encyclopedia of Indian Cinema*. (10 July 2014). 1869. ISBN 9781135943257. அணுகப்பட்டது 2 May 2020.
2. ↑   "Babasa Ri Ladli". *Encyclopedia of Indian Cinema*. (10 July 2014). 1994. ISBN 9781135943257. அணுகப்பட்டது 2 May 2020.
3. ↑  Regional film industry in Rajasthan in peril, screenindia.com 27 June 2008, archived version retrieved 8 September 2014
4. ↑  Boomtime for Rajasthan cinema, Screen India 28 March 2008, archived version retrieved 7 Sep 2014

வெளி இணைப்புகள்
---------------

* Rajasthani language films at ஐ. எம். டி. பி இணையத்தளம்

| * பா
* உ
* தொ
இந்தியத் திரைப்படத்துறை |
| --- |
| Industries | 
* அசாம்
* பெங்காலி
* போச்புரி
* சக்மா
* சத்திசுகரி
* டெக்கனி
* தோக்ரி
* குஜராத்தி
* அரியான்வி
* இந்தி
* கன்னடம்
* காஷ்மீரி
* கொங்கணி
* மலையாளம்
* மணிப்புரியம்
* மராத்தி
* ஒடிசா
* பஞ்சாபி
* ராஜஸ்தான்
* சமசுகிருதம்
* தமிழ்
* தெலுங்கு
* துளு

 |  |
| Other topics | 
* இந்திய திரைப்படத் தொடர்களின் பட்டியல்
* அதிக வசூல் செய்த இந்தியத் திரைப்படங்களின் பட்டியல்
* அதிகப் பொருட்செலவில் தயாரிக்கப்பட்ட திரைப்படங்கள்

 |
**போதனார்** சங்ககாலப் புலவர். நற்றிணை 110 எண்ணுள்ள ஒரே ஒரு பாடல் மட்டும் இவரது பாடலாகச் சங்கநூல் தொகுப்பில் உள்ளது.

பெயர் விளக்கம்
--------------

இவரத் பாடல் "பிரசம் கலந்த வெண்நுவைத் தீம்பால்" என்று தொடங்குகிறது. போதம் என்னும் சொல் பாலைக் குறிக்கும். இப் புலவரின் இயற்பெயர் தெரியாத நிலையில் பாலுண்ணச் செய்யும் செய்தியமைந்த பாடலைப் பாடியதால் எட்டுத்தொகை தொகுப்பு நற்றிணை நூலைத் தொகுத்தவர் 'போதனார்' என்று பெயர் சூட்டியுள்ளார்.

* போது = மலர்ந்துகொண்டிருக்கும் பூ.
* மலர் = முழுமையாக இதழ் விரிந்த பூ.
* போது < போதம் < பூக்கும் அறிவு.
* மலர் = மன உணர்வு (மலர்மிசை ஏகினான் - திருக்குறள் 3)

போதனார் - இயற்பெயர். (இதன் பொருள் விளக்கப்பட்டுள்ளது)

பாடல் சொல்லும் செய்தி
---------------------

### சிறுவிளையாடி

செவிலி சிறுமிக்குப் பாலூட்டுகிறாள். ஒரு கையில் வெள்ளிக்கிண்ணத்தில் தேன் கலந்த பால். மற்றொரு கையில் சிறிய கோல். தோலின் நுனி பூப்போல் உள்ளது. கோலை அடிப்பது போல் சுழற்றிக்கொண்டு உண் என்று ஊட்ட வருகிறாள். சிறுமி உண்ண மறுத்துப் பந்தலைச் சுற்றி ஓடுகிறாள். செவிலி கால் ஓய்ந்துவிடுகிறது. சிறுமி ஓடுகிறாள். இது சிறுவிளையாட்டு.

#### அறிவும் ஒழுக்கமும்

சிறுவிளையாட்டி உலக அறிவையும், குடும்ப ஒழுக்கத்தையும் எங்குக் கற்றுக்கொண்டாள் என்று செவிலி வியக்கிறாள்.

##### ஒழுக்கம்

(அவள் இப்போது கொழுநன் வீட்டில் வாழ்கிறாள்.) கொழுநன் வீட்டில் வறுமை. தந்தை அனுப்பிவைத்த சோற்றை அவள் உண்ணவில்லை. கொழுநன் வீட்டு-உணவு இல்லாதபோது பட்டினி கிடக்கிறாள். கிடைத்தபோது மட்டும் உண்கிறாள். (தேன்பால் பருக மறுத்து ஓடியவள்) பட்டினி கிடக்கும் ஒழுக்கத்தை எங்கே கற்றுக்கொண்டாள்? - செவிலியின் வியப்பு.
மொழியியலில், **சொற்பொருள் அம்சம்** என்பது, குறிப்பிட்ட சொற்பொருள் இயல்புகள் இருப்பதையோ, இல்லாதிருப்பதையோ எடுத்துக்காட்டுவதற்குப் பயன்படுகின்ற குறியீட்டு முறையைக் குறிக்கும். இங்கே நேர் (+) மற்றும் எதிர் (-) அடையாளக் குறிகள் பயன்படுத்தப்படுகின்றன.

அறிமுகம்
--------

பொருளின் (meaning) முக்கியத்துவம் பற்றிய கருத்து இருபதாம் நூற்றாண்டின் நடுப்பகுதியிலேயே முன்வைக்கப்பட்டபோதும், மொழியியலில் இதற்கு உரிய இடம் இருக்கவில்லை. பொருள் பற்றிய ஆய்வு மிக அண்மைக் காலத்திலேயே நவீன மொழியியலில் இடம்பெறத் தொடங்கியது. அமைப்பியல்வாதிகள் (structuralists), மொழியின் பொருள் பற்றிக் கவனம் செலுத்தாமலே மொழியைப் பற்றிய ஆய்வுகளை நடத்தி வந்தனர். மொழியியலின் ஒரு துணைத் துறையான சொற்றொடரியல் (Syntax) சொற்றொடர்களின் அமைப்புப் பற்றியே கவனம் செலுத்தியது. பொருள் ஆய்வின் முக்கியத்துவத்தை விளக்க நோம் சொம்ஸ்கி (Noam Chomsky) என்பார் 1957 இல், பின்வரும் சொற்றொடரை எடுத்துக்காட்டினார்.

*colorless green ideas sleep furiously (நிறமற்ற பச்சை எண்ணங்கள் கடுங் கோபத்துடன் தூங்கின).*
இச் சொற்றொடர், சொற்றொடரியல் அடிப்படையில் சரியானதாகும். ஆனால், சொற்பொருளியல் அடிப்படையில் இது பிழையானதும், பொருளற்றதும் ஆகும். சொற்றொடரியல், மொழியின் வடிவங்கள் உலகப் பொருட்களுடன் கொண்டுள்ள தொடர்புகள் பற்றியே கவனம் செலுத்துகின்றது.

சொற்பொருளியலில் குறியீடுகள்
---------------------------

சொற்பொருளியல் அம்சம் என்பது, சொற்களில் இயல்புகளைக் குறியீட்டுடன் கூடிய சொற்களைப் பயன்படுத்தி விளக்குவதாகும். எடுத்துக்காட்டாக, சிறுவன், சிறுமி என்பவற்றைப் பின்வருமாறு குறிக்கலாம்:

சிறுவன் என்பது: + மனித இனம், + ஆண், -வயதுவந்த
சிறுமி என்பது: + மனித இனம், - பெண், - வயதுவந்த
இது, சொற்களுக்கு இடையேயான தொடர்புகளையும், வேறுபாடுகளையும் நிறுவ முயற்சிக்கிறது. அத்துடன், ஒரு தொகுதி சொற்களும், பொருள்களும் (things) ஒன்றுடனொன்று எவ்வாறு தொடர்புபட்டுள்ளன என்பதை அறியவும் உதவுகின்றது.

இவற்றையும் பார்க்கவும்
----------------------
**தேரா சச்சா சவுதா** (Dera Sacha Sauda) என்பது சமூக நல அமைப்பு மற்றும் ஆன்மிக நிறுவனம் ஆகும். வடஇந்தியாவில் அரியானா மாநிலத்தில் உள்ள சிர்சா என்னும் ஊரில் மஸ்தான பலுஸ்த்தானி என்ற துறவியால்
1948 ஏப்பிரல் 29 இல் தொடங்கப்பட்டது. இந்தியாவிலும் ஐக்கிய அமெரிக்கா, கனடா,   ஐக்கிய அரபுக் குடியரசு, இங்கிலாந்து, ஆத்திரேலியா போன்ற நாடுகளில் இந்த அமைப்புக்கு ஆசிரமங்கள் உள்ளன. உலகம் முழுவதும் 6 கோடி அன்பர்கள் இருக்கிறார்கள்.

அமைப்பின் வரலாறு
----------------

தேரா சச்சா சவுதா என்ற அமைப்பைத் தொடங்கிய மஸ்தான பலுச்சிஸ்தானை, அருள்மிகு பேபரவா மஸ்தானா மகராஜ் என்று பக்தர்கள் அன்புடன் அழைத்து வந்தார்கள். இவர் 1960 ஏப்பிரல் 18 இல் காலமானார். அவரை அடுத்து சா சத்னம் சிங்  என்பவர் தலைமை ஏற்றார். அவருக்குப் பின் மூன்றாம் அதிபதியாக குர்மீட்  ராம் ரகிம் சிங் என்பவர் 1990 செப்டம்பர் 23 இல் தலைமைப் பதவியை ஏற்றார். 

குர்மீத் ராம் ரகீம் மீது பாலியல் வன்புணர்ச்சி குற்றத்திற்காக 2002 இல் செய்யப்பட்ட புகாரின் அடிப்படையில் உசாவல் நடந்து, நடுவண் புலனாய்வுத் துறை நீதிமன்றம், இவருக்கு 7 ஆண்டு சிறைத் தண்டனை வழங்கியது. அதன் விளைவாக 2017 ஆகத்து 25 இல் குர்மீத் ராம் ரகீம் சிறையில் அடைக்கப்பட்டார்.
இதனை அடுத்து பஞ்சாப், அரியானா மாநிலங்களில் இவருடைய தொண்டர்கள் வன்செயல்களில் இறங்கிப் பொதுச் சொத்துக்களுக்கு சேதம் உண்டாக்கினர்.

அமைப்பின் கோட்பாடுகள்
---------------------

சமயச் சார்பின்மை, சமன்மை, பொருள்கள் செல்வங்கள் விரும்பாமை, உண்மை, நன்னம்பிக்கை, தனி ஒழுக்கம், கடின உழைப்பு,  தியானம் போன்றவை இந்த அமைப்பைத் தொடங்கிய  சா மஸ்தானாவினால் சொல்லப்பட்ட கோட்பாடுகள் ஆகும். சண்டைச்  சச்சரவுகள் இல்லாத அமைதியான உலகு அமைதலும்,  தியானத்தின் மூலம் இறைவனை அடைதலும், சமூகத்தில் பெண்களுக்கு உரிய நிலை கிடைத்தலும் இந்த அமைப்பின் நோக்கங்கள் என வரையறுக்கப்பட்டன.

செயல்பாடுகள்
------------

மேற்கோள்கள்
-----------

1. ↑  Largest Blood Donation. Guinness Book of World Records பரணிடப்பட்டது 2015-09-24 at the வந்தவழி இயந்திரம்
2. ↑  "Dera again makes it to Guinness Book of World Records Collects 43,732 units of blood in a day". *The Tribune*. 15 November 2010.. பார்த்த நாள்: 26 May 2011.
3. ↑  "List Of NGO In Sirsa". .
4. ↑  "List Of NGO of Sirsa". Archived from the original on 2016-11-08. .
5. ↑  "Dera Sacha Sauda NGO ID-5488241216". Archived from the original on 2017-08-24. .
6. ↑
**ஆர்ட் புச்வால்ட்** (ஆர்த்தர் புச்வால்ட், *Arthur Buchwald*, அக்டோபர் 20, 1925 - ஜனவரி 17, 2007) மிகவும் பிரபலமான அமெரிக்க நகைச்சுவையாளர்களில் ஒருவர். த வாஷிங்டன் போஸ்ட் (*The Washington Post*) பத்திரிகையில் இவருடைய பத்தி பல வருடங்களாக வந்தவொன்று. இந்தப் பத்தி, உலகெங்கிலுமுள்ள பல பத்திரிகைகளில் மறுபிரசுரம் கண்டன. அவ்வாறு வெளியிட்ட நாளிதழ்களில் சென்னையிலிருந்து வெளியாகும் 'த ஹிண்டு'வும் ஒன்று. இவருடைய பத்தி எழுத்துகளில் அரசியல் நையாண்டி மற்றும் கருத்துகள் அதிக இடம் பிடித்தன. சொந்தக் கருத்துகளை அவருடைய பத்திகளில் காண இயலாது. 1982-ஆம் ஆண்டு சிறந்த கருத்துப் பத்திக்கான புலிட்சர் விருது பெற்றார். 1986-ஆம் ஆண்டு American Academy and Institute of Arts and Lettersக்குத் தேர்ந்தெடுக்கபட்டார்.

இவர் 1950களில் பாரிஸிலிருந்து எழுதிய பத்திகள் மிகவும் முக்கியமானவை. அங்கே, 'த ஹெரால்ட் ட்ரிப்யூன்' பத்திரிகைக்கு பத்திகள் எழுதினார்.

பெப்ரவரி 2006-இல் மருத்துவமனையில் அனுமதிக்கப்பட்டவர், சிறுநீரகங்கள் செயலிழந்து வந்த நிலையிலும் டயாலிஸிஸ் செய்ய மறுத்துவிட்டார். ஆனாலும், அதிர்ஷ்டவசமாக, இவருடைய உடல்நிலை மோசமடையவில்லை. ஜூன் 2006 இல் மருத்துவமனையை விட்டு வெளியேறியவர், தன்னுடைய சிறுநீரகங்கள் வேலை செய்வதாகக் குறிப்பிட்டவர், மார்த்தா'ஸ் வைன்யாட்டில் (*Martha's Vineyard*) இருக்கும் சொந்த வீட்டில் எஞ்சிய நாட்களைக் கழிக்க விரும்பினார். அதன்படி ஜூலை 2006 அவருடைய கோடைகால வீட்டிற்குத் திரும்பினார். "அந்த வீட்டிற்குத் திரும்பி வருவேன் என்று நான் நினைக்கவேயில்லை" என்றும் அவர் அச்சமயத்தில் குறிப்பிட்டார். அந்தக் கோடைகால வீட்டிலிருந்த காலத்தில் 'Too Soon to Say Goodbye' என்ற புத்தகத்தை எழுதி முடித்தார். அப்புத்தகத்தில், மருத்துவமனையில் அவர் இருந்த ஐந்து மாத அனுபவங்கள் மற்றும் அவருடைய நண்பர்கள், உற்றார் உறவினர்கள் எழுதிய அஞ்சலிகள் சேர்க்கப்பட்டன.

ஆர்ட் புச்வால்ட் ஜனவரி 17, 2007 அன்று சிறுநீரக கோளாறினால் வாஷிங்டன் டி.சி.யில் மரணமடைந்தார்.
**ஊத்தங்கரை வட்டம்** , தமிழ்நாட்டின் கிருஷ்ணகிரி மாவட்டத்தில் உள்ள எட்டு வட்டங்களில் ஒன்றாகும். இந்த வட்டத்தின் தலைமையகமாக ஊத்தங்கரை நகரம் உள்ளது. இந்த வட்டத்தின் கீழ் 185 வருவாய் கிராமங்கள் உள்ளன.
இவ்வட்டத்தில் ஊத்தங்கரை ஊராட்சி ஒன்றியம் உள்ளது.

அமைவிடம்
--------

ஊத்தங்கரை வட்டமானது மேற்கில் இதே மாவட்டத்தின் போச்சம்பள்ளி வட்டம், தருமபுரி மாவட்டத்தின் ஒரு பகுதியையும், வட பகுதி ஆந்திர மாநிலத்தையும், கிழக்கில் திருப்பத்தூர் மாவட்டம், திருவண்ணாமலை மாவட்டம் ஆகியவற்றையும், தெற்கில் தருமபுரி மாவட்டத்தின் அரூர் வட்டத்தையும் எல்லைகளாக கொண்டுள்ளது.

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 213,291 ஆகும். அதில் 109,684 ஆண்களும், 103,607 பெண்களும் உள்ளனர். 52,743 குடும்பங்கள் கொண்ட இவ்வட்ட மக்கள்தொகையில் 91.3% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 71.44% மற்றும்பாலின விகிதம் 1,000 ஆண்களுக்கு, 945 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 23376 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 892 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 47,585 மற்றும் 2,650 ஆகவுள்ளனர். மக்கள்தொகையில் இந்துக்கள் 94.99%, இசுலாமியர்கள்4.36% , கிறித்தவர்கள் 0.56% மற்றும் பிறர் 0.08% ஆகவுள்ளனர்.

மேற்கோள்கள்
-----------

1. ↑  Krishnagiri District Revenue Administraion
2. ↑  வட்டத்தின் மக்கள்தொகை பரம்பல்

| * பா
* உ
* தொ
கிருஷ்ணகிரி மாவட்டம் |
| --- |
| மாவட்ட தலைநகரம் | கிருஷ்ணகிரி |  |
| மாநிலம் | தமிழ்நாடு |
| வருவாய்க் கோட்டங்கள் | 
ஓசூர் வருவாய்க் கோட்டம்  •  கிருஷ்ணகிரி வருவாய்க் கோட்டம்
 |
| வட்டங்கள் | 
 கிருஷ்ணகிரி வட்டம்  • 
 ஓசூர் வட்டம் • 
 போச்சம்பள்ளி வட்டம்  • 
 ஊத்தங்கரை வட்டம் • 
 தேன்கனிக்கோட்டை வட்டம் • 
 பர்கூர் வட்டம் • 
 சூளகிரி வட்டம் • 
அஞ்செட்டி வட்டம்
 |
| மாநகராட்சி | 
ஓசூர் மாநகராட்சி
 |
| நகராட்சி | 
கிருட்டிணகிரி
 |
| பேரூராட்சிகள் | 
ஊத்தங்கரை
காவேரிப்பட்டணம் \*
கெலமங்கலம் \*
தேன்கனிக்கோட்டை \*
நாகரசம்பட்டி \*
பர்கூர் \*
 |
| ஊராட்சி ஒன்றியங்கள் | 
கெலமங்கலம் ஒன்றியம் •
தளி ஒன்றியம் •
ஓசூர் ஒன்றியம் •
சூளகிரி ஒன்றியம் •
வேப்பனபள்ளி ஒன்றியம் •
கிருஷ்ணகிரி ஒன்றியம் •
காவேரிப்பட்டணம் ஒன்றியம்  •
மத்தூர் ஒன்றியம் •
பர்கூர் ஒன்றியம் •
ஊத்தங்கரை ஒன்றியம் •
 |
| சுற்றுலாத் தலங்கள் | 
கிருஷ்ணகிரி அணை •
 |
| சட்டமன்றத்தொகுதிகள் | ஊத்தங்கரை \* பர்கூர் \* கிருஷ்ணகிரி \* வேப்பனபள்ளி \* ஒசூர் \* தளி |
| இணையதளம் |  |
**ஊத்துக்குளி வெற்றி வேலாயுத சுவாமி கோயில்** தமிழ்நாட்டில் திருப்பூர் மாவட்டம், ஊத்துக்குளி என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் வெற்றிவேலாயுத சுவாமி, வள்ளி, தெய்வயாளை சன்னதிகளும், கன்னி மூல கணபதி, சுப்பராயர், இடும்பன், சண்டிகேசுவரர் உபசன்னதிகளும் உள்ளன. இங்குக் கோயில் தேர் உள்ளது. இக்கோயிலில் ஐந்து நிலை கொண்ட இராசகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி மூன்று காலப் பூசைகள் நடக்கின்றன. [[தை மாதம்]] முக்கிய திருவிழா நடைபெறுகிறது. ஐப்பசி, பங்குனி மாதம் திருவிழா நடைபெறுகிறது. [[தை மாதம்]] தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**தேயியா** (*theia*) என்பது ஏறத்தாழ 4.533 பில்லியன் ஆண்டுகளுக்கு முன்ஆதிகால சூரியக் குடும்பத்தில் இருந்தாகக் கருதப்படும் ஒரு கோள் ஆகும், உலகம் முழுதும் ஏற்றுக்கொள்ளப்பட்ட பெருந்தாக்க விதியின்படி (giant impact) இந்த கோள் ஆதிகாலப் புவியுடன் மோதியுள்ளது. இது தோரயமாக செவ்வாய் கோளின் அளவுடையது; இந்த கோள் புவியை மேலோட்டமாகத்தான் மோதியது ஆனால் இது முழுவதும் மோதி இருந்தால் புவியைச் சிதைத்திருக்கும். தேயியா புவியை மோதிய போது உண்டான சிதைந்த பொருள்கள் இனைந்து தான் நிலா உருவானது. முதலில் இரண்டு நிலாக்கள் உருவானதாகவும் பின் அவை இரண்டும் இனைந்து நாம் இப்போது பார்க்கும் நிலா உருவானது என விஞ்ஞானிகள் கருதுகிறார்கள்.மேலும் சிலர் தேயியாவின் கருவப்பகுதி புவியின் கருவப்பகுதியுடன் இனைந்து விட்டதாக கருதுகிறார்கள் அதனால் தான் புவியின் கருவம் நம் எதிர்பார்த்ததை விட பெரியதாக இருப்பதாக கருதுகிறார்கள்.

பெயர்க்காரணம்
-------------

தேயியா என்பது கிரேக்க நிலவின் கடவுள் பெயர். தேயியா புவியின் மோதி நிலவு தோன்றியதாக கருத்து நிலவுவதால் அதற்கு இப்பெயர் வழங்கப்பெற்றது.

மேற்கோள்கள்
-----------


1. 1 2  "The Theia Hypothesis: New Evidence Emerges that Earth and Moon Were Once the Same". The Daily Galaxy. 2007-07-05. 2008-02-20 அன்று மூலம் பரணிடப்பட்டது. 2013-11-13 அன்று பார்க்கப்பட்டது.
2. 1 2  
"Earth used to have TWO moons... but one was destroyed in a giant lunar collision". Mail online (reliable source?). 2011-08-04. 2013-11-13 அன்று பார்க்கப்பட்டது.
3. ↑  "Faceoff! The Moon's oddly different sides", *Astronomy*, August 2014, 44-49.
வயிற்று சளி சுரப்பு செல்கள் சளியை உட்பகுதியில் சுரக்கின்றன (இளஞ்சிவப்பு)
**சளி** ( 
/ˈmjuːkəs/ *MEW-kəs*) ஒரு **பல்பகுதியம்** (*Polymer*). இது வழுவழுப்பான திரவ சுரப்பு ஆகும். சளி சவ்வுகளில் உள்ள சளி சுரப்பி செல்களில் உற்பத்தியாகிறது. இருப்பினும் இது கலப்பு சுரப்பிகளில் இருந்து உருவாகலாம், இது சீரஸ் மற்றும் சளி செல்கள் ஆகிய இரண்டையும் கொண்டிருக்கும். இது ஒரு பிசுபிசுப்பு கொண்ட கூழ்மம். கனிம உப்புக்கள் , கிருமி நாசினி நொதிகள் (லைசோசைம் ), இம்யுனோகுளோபுலின்கள் , மற்றும் லாக்டோஃபெர்ரின்  போன்ற கிளைக்கோபுரதம் மற்றும் மியூசின்கள் காணப்படுகின்றன. சளிச் சவ்வில் உள்ள கோப்லட் செல்கள் மற்றும் கீழ்சளிசுரப்பு கோளங்களில் (*submucosal glands*) உற்பத்தி செய்யப்படுகின்றன. சுவாச குழாய் , இரைப்பை குடற்பாதை , சிறுநீரக இனப்பெருக்க மண்டலம் , பார்வை மற்றும் கேள்வி அமைப்புகளில் உள்ள எபிலீரியல் செல்களை (குழாய்களில் உள்ள) பாதுகாக்க உதவுகிறது. நீர்நில வாழ்வன ; மற்றும் செவுள்கள் உள்ள மீன் போன்றவைகளில் நோய்க்காரணிகளான பூஞ்சை , பாக்டீரியா  மற்றும் வைரஸ்களுக்கு எதிராக சளி சரப்புகளை உருவாக்கும் செல்கள் புற தோலில் உள்ளன. பெருபாலான சுரப்புகள் இரைகுடல் பகுதியில் சுரக்கின்றன.

சுவாச அமைப்பு
-------------

சுவாச மண்டலத்தில் சளி இயக்கம் சித்தரிக்கும் விளக்கம்
மனித சுவாச தொகுதியில் , **சுவாசவழி மேற்பரப்பு திரவம்** (ASL) என்றும் அழைக்கப்படும் சளி, நுரையீரலின் பாதுகாப்பிற்கு உதவுகிறது. சாதாரண சுவாசத்தின் போது மூக்கு வழியாகச் செல்லும் வெளிப்புற துகள்கள் நுரையீரலை அடையாமல் பாதுகாக்கின்றன.

செரிமான அமைப்பு
---------------

இரைப்பைச் சுரப்பிகள் ஈபிதீயல் செல்கள் (B), முக்கிய செல்கள் (D) மற்றும் parietal செல்கள் (E) முதன்மை செல்கள் மற்றும் parietal செல்கள் சளியை (F) சுரக்கின்றன. கடுமையான அமில pH எதிராக வயிற்று (C) புறணியைப் பாதுகாக்க சளி (F) சுரப்பு. வயிற்று அமிலம் (A) அமிலமாக இருக்கும் போது சளி காரத்தன்மையோடிருக்கும்
மனித செரிமான அமைப்பில், சளி சுரப்பு, உணவு உணவுக்குழாய் வழியாக கடந்து செல்ல உதவுகிறது.

மேலும் காண்க
------------

* ஆல்கலைன் சளி
* வெற்று மூக்கு நோய்க்குறி
* Mucoadhesion
* Mucophagy
* நத்தை சாதுவான
* கண்ணீர் மல்கும் உணர்ச்சிகளை ஒலியுடன் அடக்கு
* Spinnbarkeit

மேற்கோள்கள்
-----------

1. ↑  Singh, PK; Parsek, MR; Greenberg, EP; Welsh, MJ (May 2002). "A component of innate immunity prevents bacterial biofilm development". *Nature* **417** (6888): 552–5. doi:10.1038/417552a. பப்மெட்:12037568.
2. ↑  பார் et al. Bacteriophage மூச்சுக்கு ஒவ்வாத ஒரு அல்லாத புரவலன்-பெறப்பட்ட நோய் எதிர்ப்பு சக்தி பரணிடப்பட்டது 2019-12-24 at the வந்தவழி இயந்திரம் PNAS 2013 வழங்கும்
3. ↑  Lillehoj, ER; Kim, KC (December 2002). "Airway mucus: its components and function". *Archives of Pharmacal Research* **25** (6): 770–80. doi:10.1007/bf02976990. பப்மெட்:12510824.
**சவலாப்பேரி சாஸ்தா வேலாயுதப் பெருமாள் கோயில்** தமிழ்நாட்டில் தூத்துக்குடி மாவட்டம், சவலாப்பேரி என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

== கோயில் அமைப்பு ==தூத்துக்குடி மாவட்டம் தற்போதைய கயத்தார் (கசத்தாறு)தாலுக்கா சவலாப்பேரி கிராமத்தின் மேற்கே ஊரின் எல்லையில் ஊர் காக்கும் எல்லை சாமியாக கம்பீர தோற்றத்துடன் வெள்ளை குதிரையில் அய்யனாரும்;கருப்பசாமியும் வீற்றிருக்கின்றனர். இக்கோவிலின் தனிச் சிறப்பாக கோவில் ஸ்தல விருட்சமரமாக ருத்திராட்சை மரம் உள்ளது. ருத்திராட்சம்மரம் பெரும்பாலும் இடங்களில் காணப்படுவது இல்லை.ருத்திராட்சம் ஆனது சிவனின் நெற்றி கண்ணில் இருந்து உருவானதால் சிவனின் பரிபூரண அருளும் சித்தர்கள் வாழ்ந்த இடங்களில் மட்டுமே ருத்திராட்சம் மரம் அமையப் பெற்றிருக்கும்.மேலும் இவ்வூரில் இக்கோவிலில் ருத்திராட்சம் மரம் அமையப்பெற்று இருப்பது தனி சிறப்பு.
இக்கோவிலின் திருவிழா மாசி மாதம் வரும் மாகா சிவராத்திரி அன்று விமர்சையாக கொண்டாடப்படுகிறது.
இக்கோயிலில் விநாயகர்,சாஸ்தா;புர்ன புஷ்கலா; கருப்பசாமி;பேச்சியம்மன்; மாடசாமி, பெருமாள் சன்னதிகள் உள்ளன. மேலும் இக்கோயில் முதன்மைத் திருக்கோயில் பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காரணாகம முறைப்படி ஒருகாலப் பூசை நடக்கின்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
3D நீளுருண்டையின் முத்திரட்சி (3D) வடிவு

**நீள்வட்டத்திண்மம்** என்பது நீள்வட்டத்தை அதன் நீள அச்சுப்பற்றிச் சுழற்றும்போது உண்டாகும் வடிவம் ஆகும். நீள்வட்டத்தின் திரண்ட வடிவம்.
**a, b, c** ஆகிய மூன்றெழுத்துக்களும், மூன்று செங்குத்தான அச்சின் நீளங்களானால், கணிதவழி நீள்வட்டத்திண்ம வடிவத்தை சமன்பாடுகள் கொண்டு கீழ்க்காணுமாறு விளக்கலாம்.

**x, y, z** என்பன கார்ட்டீசியன் ஆள்கூற்று முறைமையின் மாறிகள்.

{\displaystyle {x^{2} \over a^{2}}+{y^{2} \over b^{2}}+{z^{2} \over c^{2}}=1}
மூன்று அச்சு நீளங்களும் (**a, b, c** ) ஒன்றுகொன்று சமமாக (ஈடாக) இருக்குமானால் கிடைக்கும் வடிவம் உருண்டை வடிவம் ஆகும்.. ஏதேனும் இரண்டு அச்சு நீளங்கள் ஈடாக இருந்து மற்றது வேறாக இருந்தால் கிடைக்கும் வடிவம் கோளவுரு ஆகும். நடுவே பருத்த உருண்டை (பூசணிக்காய் போல) அல்லது முனைப்பகுதி பருத்த வடிவம் (வெள்ளரிக்காய் வடிவம்) கிடைக்கும்.

* *a* = *b* = *c*, it is எனில் உருண்டை;
* *b* = *c*, *a* > *b*, இடைபருத்த உருண்டை (பூசணி வடிவம்) ;
* *b* = *c*, *a* < *b*, இளைநடு நீளுருண்டை (வெள்ளரி வடிவம்);
* *a* ≠ *b* ≠ *c*, இவ்வகை நீளுருண்டை, முழு நீளுருண்டை (scalene) எனப்படும்
**நுகர்வோர் கடன்** என்பது பொருட்களையும் சேவைகளையும் நுகர்வதற்காக பெறப்பட்டு, திரும்பி செலுத்தப்படாத கடன் ஆகும்.

அளவு
----

நுகர்வுப் பண்பாடு நுகர்வின் அளவைப் பல்மடங்கு பெருக்கி உள்ளது. வீடு, வாகனம், உடை, ஆடம்பரங்கள், தளபாடங்கள், சுற்றுலா என எல்லாதரப்பட்ட பொருட்களும் சேவைகளும் கடன் வாங்கி நுகரப்படுகின்றன. குறிப்பாக வளர்ச்சியடைந்த நாடுகளில் நுகர்வோர் கடன் பெருந்தொகையாக உள்ளது. இந்தியா போன்ற வளர்ச்சியடைந்து வரும் நாடுகளில் நுகர்வோர் கடன் அதிகரித்து வருகிறது.

பொருளாதார விளைவுகள்
-------------------

ஒரு குறிப்பிட்ட அளவு நுகர்வோர் கடன் ஒரு நாட்டின் பொருளாதாரத்துக்கு நன்று என்று கூறப்படுகிறது. கடன் கிடைத்தால், நுகர்வோர் கூடிய பொருட்களையும் சேவைகளையும் நுகருவர். இவற்றை வழங்கள் வணிக நிறுவனங்கள் தமது உற்பத்தியைக் கூட்டும். ஆகவே ஒரு நாட்டின் உற்பத்தியை இது பெருக்கும். ஐக்கிய அமெரிக்கா, ஐக்கிய இராச்சியம், தென் கொரியா போன்ற நாடுகளின் பொருளாதார வளர்ச்சியோடு நுகர்வோர் கடன் அதிகரித்தமை இதற்கு சான்றாக கொள்ளப்படுகிறது. 

  

அதிகரிக்கும் நுகர்வோர் கடன் பொருளாதார நெருக்கடையை தோற்றுவிக்கும். ஒரு நிலைக்கு மேல் ஒருவர் கடனுக்கான தவணை கட்டணங்களை திரும்ப செலுத்த முடியாமல் போகும். அதனால் அவர் bankruptcy செய்வார். இப்படி பலர் செய்தால், கடன் கொடுத்த நிறுவனங்கள் நெருக்கடிக்கு உள்ளாகும். மேலும் அவர்கள் கடன் தர மறுப்பர். எனவே நுகர்வோர் தமது நுகர்வை குறைப்பர். இது உற்பத்தியை வீழ்த்தும். ஐக்கிய அமெரிக்காவிலும், இதர மேற்குநாடுகளிலும் 2008, 2009 இல் இடம்பெறும் பொருளாதார பின்னடைவுக்கு இது ஒரு முக்கிய காரணமாகும். 

  

அளவுக்கு மீறிய நுகர்வும் எதிர்பாப்புகளும் வாழ்வின் மகிழ்ச்சியை அதிகரிக்கவில்லை என்று கூறப்படுகிறது. எ.கா ஐக்கிய அமெர்க்காவில் கடந்த சில தசமங்களாக மகிழ்ச்சிநிலை சரிந்து வருகிறது (ஆதாரம் தேவை).

இவற்றையும் பாக்க
----------------

* நுகர்வியம்
* நுகர்வுப் பண்பாடு
* விளம்பரம்
* சந்தைப்படுத்தல்
**நுச்சுங்கி ரென்த்லே**, (1 ஜனவரி 1914 - 1 ஜனவரி 2002) இந்தியாவின் மிசோரம் மாநிலத்தை சேர்ந்த, இவர் பிரபலமான பாடகி, மிசோ மொழிக் கவிஞர், மற்றும் பள்ளி ஆசிரியராவார்,குறிப்பாக இவர் மிசோ மொழியில் எழுதப்பட்ட கவிதைகளின் வழியே இலக்கிய உலகில் பரவலாக அறியப்பட்டவர்.  1939 ம் ஆண்டில் பெண்களின் உரிமைகளுக்காக நிறுவப்பட்ட அமைப்பான *பெண்களுக்கான துணை* என்பதின் நிறுவனராவார். இவரது சேவைகளைப் பாராட்டி இந்திய அரசாங்கம் 1986 ம் ஆண்டில் நான்காவது உயரிய குடிமக்கள் விருதான பத்மஸ்ரீ விருதை வழங்கியது

வாழ்க்கை வரலாறு
---------------

நுச்சுங்கி ரென்த்லே, 1914 ஆம் ஆண்டு புத்தாண்டு நாளில் வடகிழக்கு இந்திய மாநிலமான மிசோரத்தின் தலைநகரான அய்சாலில் , ஹ்மிங்கிலியானா என்பவருக்கு பிறந்தார், அவர் தனது பள்ளிப்படிப்பை மிசோரத்தின் லுங்லேயில் உள்ள பாப்டிஸ்ட் மிஷனரி நிறுவனப் பள்ளியில் முடித்துள்ளார். பள்ளிப்பருவத்திலேயே பல்வேறு கற்பனைக் கதைகளையும் புனைகதைகளையும் எழுதியுள்ளார். ஒரு பள்ளி ஆசிரியராக தனது தொழில்முறை வாழ்க்கையை ஆரம்பித்த இவர், பல்வேறு மிசோரிய கவிதைகள், குழந்தைப்  பாடல்கள் மற்றும் கதைகளையும் எழுத தொடங்கியுள்ளார். அந்த சமயத்தில் பிரபலமான பாடகராகவும் இருந்துள்ளார். அங்குள்ள குழந்தைகள் தங்கள்  பாரம்பரிய நடனங்களைக் கற்றுக்கொள்ள ஒரு நடனப் பள்ளியையும் நடத்தியுள்ளார். *ருவல்குமா* என்பவரைத் திருமணம் செய்து கொண்ட இவருக்கு ஐந்து மகள்கள் மற்றும் ஒரு மகன் என ஆறு குழந்தைகள் உள்ளார்கள்.

இவரது இலக்கிய மற்றும் பொதுச் சேவைகளைப் பாராட்டும் வகையில் இந்திய அரசாங்கம் 1986 ம் ஆண்டு பத்மஸ்ரீ விருதை வழங்கி கெரவப்படுத்தியது.  பத்மஸ்ரீவிருதினை மிசோரம் மாநிலத்திலிருந்து பெற்றுள்ள மூன்றாவது ஆளுமையும் முதலாவது பெண்ணும் இவரே. 

2002 ஆம் ஆண்டு ஜனவரி 1 அன்று இவரது எண்பத்தி எட்டாவது பிறந்தநாளிலேயே  மரணித்துள்ளார்.

மேற்கோள்கள்
-----------

1. 1 2 3  "Nuchhungi Renthlei (1914-2002)". India Online. 2015. 18 August 2015 அன்று பார்க்கப்பட்டது.
2. 1 2  "Padma Awards" (PDF). Ministry of Home Affairs, Government of India. 2015. 15 அக்டோபர் 2015 அன்று மூலம் (PDF) பரணிடப்பட்டது. 21 July 2015 அன்று பார்க்கப்பட்டது.
3. 1 2  "Shrimati Nuchhungi Renthlei". Aizawl Online. 2015. 31 ஆகஸ்ட் 2015 அன்று மூலம் பரணிடப்பட்டது. 18 August 2015 அன்று பார்க்கப்பட்டது.
4. ↑  .
5. ↑  "21 Mizos honoured Padma Shree Awards till date". Seven Diary. 2015. 3 பிப்ரவரி 2016 அன்று மூலம் பரணிடப்பட்டது. 18 August 2015 அன்று பார்க்கப்பட்டது.

வெளி இணைப்புகள்
---------------

* "Nuchhungi Renthlei on Misual". Misual. 2015. 29 செப்டம்பர் 2013 அன்று மூலம் பரணிடப்பட்டது. 18 August 2015 அன்று பார்க்கப்பட்டது.
* "Wp/lus/Nuchhungi Renthlei". Wikimedia. 2015. 18 August 2015 அன்று பார்க்கப்பட்டது.
**சுவாமி விசுதானந்தா** (*Swami Vishudhananda*) இந்தியாவைச் சேர்ந்த ஓர் ஆன்மீகத் தலைவராவார். இவர் 1950 ஆம் ஆண்டு கேரளாவிலுள்ள ஆலப்புழா மாவட்டம் செங்கன்னூர் நகராட்சியில் பிறந்தார். சிறீ நாராயண தர்ம சங்கத்தின் தலைவராக 2016 ஆம் ஆண்டில் நியமிக்கப்பட்டு அப்போது முதல் சங்கத்தில் பணியாற்றி வருகிறார். இவருக்கு 2019 ஆம் ஆண்டு இந்தியாவின் நான்காவது மிக உயர்ந்த குடிமை விருதான பத்மசிறீ விருது வழங்கப்பட்டது. 

சிறீ நாராயண குரு தியானம் செய்த சிவகிரியில் மருந்துவாழ் மலையை பாதுகாப்பதில் இவர் குறிப்பிடத்தக்கவராவார்.  
1982 ஆம் ஆண்டில் இவர் சிறீ நாராயண தர்ம சங்கத்தின் பொதுச் செயலாளராக பணியாற்றினார். சங்கத்தின் தலைவராக இருந்த காலத்தில், சிறீ நாராயண குருவின் வாழ்க்கை மற்றும் பார்வை குறித்த ஆய்வுகளுக்காக ஒரு தன்னாட்சி பல்கலைக்கழகத்தை அமைப்பதற்கான பணிகளைத் தொடங்கினார்.

மேற்கோள்கள்
-----------

1. 1 2  "List of Padma Awardees 2019" (PDF). *Padmaawards.gov.in*. இந்திய அரசு.
2. 1 2  "From Nambi Narayanan to Mohanlal: Five Padma award nominees from Kerala". New Indian Express. January 26, 2019. Archived from the original on ஜூன் 3, 2021. .
**லெம்மிங்** (*Lemming*) என்பது  தூந்திரப் பிரதேசங்களில் வாழும் எலி வகையைச் சேர்ந்த உயிரினம் ஆகும். இவற்றின் தோல் கோடைகாலத்தில் பழுப்பு நிறமாகவும் குளிர் காலத்தில் பனிக்கட்டி போல வெண்மையானதாக மாறி விடும். தன்னை வேட்டையாடும் பனி ஆந்தை மற்றும் பிற விலங்குளிடமிருந்து தப்பிக்க இது மிகவும் உதவியாக இருக்கும். லெம்மிங்குகள் ஐரோப்பா, வட அமெரிக்கா மற்றும் ஆர்க்டிக் பகுதிகளில் வாழ்கின்றன.

உடல் அமைப்பு
------------

இவை உருவத்தில் மிகவும் சிறியவை. சிறிய உருண்டையான தலை, கருமணி போன்ற கண்,வட்டமான சிறிய காது, குட்டையான வால், மஞ்சள் அல்லது பழுப்பு நிறமுடைய உடல், தோண்டுவதற்கேற்ற சிறிய கால்கள் ஆகியவற்றைப் பெற்றிருக்கும் லெம்மிங்குகள் தனது வாலுடன் சேர்த்து 15 செ.மீ நீளமே உடையவை.

வாழ்க்கை முறை
-------------

இது ஒரு தாவர உண்ணியாகும். புல்,பூண்டு, செடிகளின் வேர்கள், இளந்தளிர்கள் ஆகியவற்றை உட்கொள்ளும். லெம்மிங்குகள் மூன்றிலிருந்து 7 அல்லது 8 குட்டிகள் வரை போடும். வருடத்திற்கு இரு முறை இவை குட்டிபோடும். இவை பகையைக் கண்டு அஞ்சாமல் அவற்றுடன் போராடும். இவை கூட்டம் கூட்டமாகவே வாழும். மேட்டுப் பிரதேசங்களில் வாழும் லெம்மிங்குகளின் எண்ணிக்கை சில சமயங்களில் அளவை மீறிப் போகும். அப்பொது அங்கு சுற்றிலுமுள்ள உணவைத் தேடிச் செல்லும்போது அவ்வழியிலுள்ள பயிர் வகைகளையும் இவை தின்று தீர்த்து விடுகின்றன.அவ்வாறு கூட்டமாகச் செல்லும்போது வழியில் ஏரி, ஆறு போன்ற நீர்நிலைகள் இருப்பின் அவற்றைக் கடந்தும் செல்லும். அந்த சமயத்தில் இவை நரி, பருந்து போன்ற விலங்கினங்களுக்கு இரையாகி விடுகின்றன.மேலும் கூட்டமாகச் செல்லும் கால்நடைகள், 'லெம்மிங் காய்ச்சல்' இவைகளாலும் இவை அழிகின்றன.

லெம்மிங்குகளின் தற்கொலை
-----------------------

பெருங்கூட்டமாக இவை இடம் பெயரும்போது இவை ஆறு, ஏரி போன்ற நீர்நிலைகளில் விழுந்து இறந்து விடுகின்றன என்பது உண்மையல்ல அறிவியல் பூர்வமாக நிரூபிக்கப்பட்டுள்ளது.
கூட்டமாக செல்லும் இவைகளைக் கண்டு பழங்கால் நார்வே நாட்டின் உழவர்கள் இவை மேகத்திலிருந்து குதித்து வந்தவை என்றும் இவற்றின் மூதாதையர்கள் வாழ்ந்த இடத்தை நோக்கி இவை செல்கின்றன என்றும் நம்பினார்கள். எப்படிப்பட்ட தடை நேரினும் லெம்மிங்குகள் தொடர்ந்து முன்னேறிக் கடலை அடையும். அலைகளுக்கு அஞ்சாமல் , கடலின் பரப்பை அறியாத காரணத்தாலும்- அந்த நீர்ப்பரப்பை நீந்தி அப்பால் செல்லலாம் என்ற அறியாமையாலும் இவை யாவும் கடலுள் விழுந்து நீந்துகின்றன. முடிவில் யாவும் கூட்டமாக அழிந்து விடுகின்றன என்ற நம்பிக்கை தவறு என தற்போது அறிவியல் பூர்வமாக நிரூபிக்கப்பட்டுள்ளது.

மேற்கோள்கள்
-----------

1. ↑  Truths about Lemmings
2. ↑  Do Lemmings Really Commit Mass Suicide?

வெளி இணைப்புகள்
---------------

* பரணிடப்பட்டது 2011-08-08 at the வந்தவழி இயந்திரம்
* 
* 
* 
* பரணிடப்பட்டது 2011-08-06 at the வந்தவழி இயந்திரம்
*
***லெவியாதன் அல்லது பொதுநலவாய சமயம் மற்றும் குடிமையின் பொருள், வடிவம் மற்றும் அதிகாரம்*** (*Leviathan or The Matter, Forme and Power of a Common Wealth Ecclesiasticall and Civil*) — பொதுவாக ***லெவியாதன்*** எனக் குறிப்பிடப்படும்— நூல் தாமசு ஆபீசால் (1588–1679) எழுதப்பட்டு 1651இல் பதிப்பிக்கப்பட்டதாகும். இதன் தலைப்பு விவிலிய லெவியாதனிடமிருந்து பெறப்பட்டது. இந்த நூல் சமூக கட்டமைப்பையும் சட்டபூர்வ அரசையும் குறித்தானது;இது சமூக உடன்பாட்டுக் கொள்கைக்கான மிகத் தொன்மையான, மிகுந்த தாக்கமுள்ள எடுத்துக்காட்டாக கருதப்படுகிறது. *லெவியாதன்* பன்னாட்டு உறவில் அதிகாரம் குறித்த செவ்வியல் மேற்கத்திய படைப்பாக நிக்கோலோ மாக்கியவெல்லியின் *தி பிரின்சு*க்கு இணையாகக் கருதப்படுகிறது. இங்கிலாந்து உள்நாட்டுப் போரின் போது (1642–1651) எழுதப்பட்ட *லெவியாதன்* சமூக உடன்பாட்டிற்காகவும் முழுமையான இறையாண்மையுள்ள அரசால் ஆளப்படும் தேவையையும் வாதிடுகிறது. உள்நாட்டுப் போர் மற்றும் அதனால் எழுந்த வன்முறை *இயல்நிலை*யும் ("அனைவரும் அனைவருடனும் சண்டை") வலுவான பிளவற்ற அரசால் தவிர்க்க முடியும் என எழுதினார்.

மேற்சான்றுகள்
-------------

1. ↑   "Hobbes's Moral and Political Philosophy". *Stanford Encyclopedia of Philosophy*.  (Accessed 11 மார்ச் 2009)
**மணிமங்கலம்** (*Manimangalam*) என்பது தமிழ்நாட்டின், காஞ்சிபுரம் மாவட்டத்தில் உள்ள ஒரு சிற்றூர் ஆகும்‎.

மக்கள் வகைப்பாடு
----------------

இவ்வூரில் 2011 ஆண்டைய இந்திய மக்கள் கணக்கெடுப்பின்படி 1974 வீடுகள் உள்ளன. மக்கள் தொகை 8198, இதில் 4,117 பேர் ஆண்கள், 4,081 பேர் பெண்கள் ஆவர். எழுத்தறிவு விழுக்காடு 72.60% ஆகும். இந்த ஊரானது தாம்பரத்தில் இருந்து 10 கி.மீ தொலைவில் உள்ளது.

வரலாறு
------

இந்த ஊர் வரலாற்றுச் சிறப்பு கொண்ட ஊர் ஆகும். இம் மணிமங்கலம் வட மொழியில் *ரத்நாக்ரஹாரா* என்றும் *ரத்நக் கிராமா* என்றும் குறிக்கப் பெற்றுளது. இராசகேசரி வர்மனுடைய கல்வெட்டில் இவ்வூர் ’லோக மாதேவிச் சதுர்வேதி மங்கலம்’ என்றும், முதலாம் இராசாதி ராசன், இரண்டாம் இராசேந்திரன், வீரராசேந்திரன் ஆகியோர் கல்வெட்டுக்களில் ’ராச சூளாமணிச் சதுர்வேதி மங்கலம்’ என்றும், முதலாம் குலோத்துங்கசோழன் காலமுதல் மூன்றாம் குலோத்துங்கன் காலம் முடியப் ’பாண்டியனை இருமடி வெங்கொண்ட சோழச் சதுர்வேதி மங்கலம்’ என்றும், மூன்றம் இராசராசனுடைய 18-ஆம் ஆட்சியாண்டுக் கல்வெட்டுக்களில் ’கிராம சிகாமணிச் சதுர்வேதி மங்கலம்’ என்றும் குறிக்கப் பெற்றுளது. இந்த ஊரில் கி.பி. 640 இல் பல்லவர்களுக்கும் சாளுக்கியர்களுக்கும் இடையில் போர் நடந்தது. இப்போரானது மணிமங்கலம் போர் என்று வரலாற்றில் குறிப்பிடப்படுகிறது.

ஊரில் உள்ள கோயில்கள்
--------------------

இவ்வூரில் மூன்று திருமால் கோயில்களும், இரண்டு சிவன் திருக்கோயில்களும் உள்ளன. திருமால் கோயில்கள் இராச கோபால பெருமாள், வைகுண்டப் பெருமாள், கிருஷ்ணசாமி ஆகியோர்க்கும், சிவபெருமான் கோயில்கள் தர்மேசுவரர், கயிலாச நாதர் ஆகியோர்க்கும் உரியவை.

மேற்கோள்கள்
-----------

1. ↑
2. ↑  வேங்கடராமையா, சோழர் கால அரசியல் தலைவர்கள் நூல், பக்கம் 77, பதிப்பு பிப்ரவரி, 1977 கட்டுரை, ஜெயங்கொண்ட சோழப் பிரம்மாதிராசன்
3. ↑  Dubreuil, p 40